Luizianos kreolų kalba
Luizianos kreolų kalba (kréyol la lwizyàn;[reikalingas šaltinis] pranc. créole louisianais) – prancūzų kalbos pagrindu paremta kreolų kalba. Šią kalbą vartoja apie 10 tūkst. gyventojų, daugiausiai Luizianos valstijoje, taip pat Ilinijojuje, Kalifornijoje bei Teksase. Dėl mažėjančio gyventojų, vartojančių šią kalbą, skaičiaus, ši kalba yra laikoma nykstančia. Kitaip nei Luizianos prancūzų kalba, Luizianos kreolų kalba nėra laikoma prancūzų kalbos dialektu. Luizianos kreolų kalbos žodynas daugiausiai paremtas prancūzų kalba, prancūzų kalba yra jos leksifikatorius (angl. lexifier). Kai kurie vietiniai terminai ir žodžiai – topografiniai, gyvūnų, augalų pavadinimai – kilę iš anglų kalbos. Kai kurie folkloro ir vudu terminai kalbininkų kildinami iš vakarų ir centrinės Afrikos kalbų.